Μας ζητάνε να βάλουμε τις παρακάτω παραστάσεις σε αύξουσα σειρά
μία άσκηση που θα βρείτε στο περιβάλλον μάθησης του Khan Academy.
Αν λύσετε αυτήν την άσκηση στην Ακαδημία Khan
θα μπορείτε να σύρετε τα κουτάκια με τις παραστάσεις
βάζοντας τα από το μικρότερο στο μεγαλύτερο.
Εμείς εδώ δεν μπορούμε να μετακινήσουμε κάτι
γιατί έχουμε εικόνα
για αυτό το λόγο θα υπολογίσω το κάθε ένα από αυτά
και μετά θα τα γράψω από το μικρότερο στο μεγαλύτερο.
Ας ξεκινήσουμε λοιπόν από το πρώτο.
2 στην τρίτη μείον 2 στην πρώτη.
Πόσο κάνει αυτό;
2 στην τρίτη μείον 2 στην πρώτη
και αν μπορείτε να το κάνετε μόνοι σας
κάντε παύση στο βίντεο
και απαντήστε μόνοι σας.
Υπολογίστε τις παραστάσεις και βάλτε τις από τη μικρότερη στη μεγαλύτερη.
2 στην τρίτη λοιπόν είναι ίσο με 2 επί 2 επί 2
μείον 2 στην πρώτη που κάνει 2.
2 επί 2, 4 επί 2, 8
μείον 2, 6.
Η πρώτη παράσταση λοιπόν είναι ίση με 6.
Πάμε να δούμε την επόμενη.
Με τι είναι ίσο αυτό;
Έχουμε 2 στο τετράγωνο συν 3 στη μηδενική.
Το 2 στο τετράγωνο είναι ίσο με 2 επί 2
και οτιδήποτε στη μηδενική όπως έχουμε μάθει είναι ίσο με 1.
Κάτι που έχει ενδιαφέρον να σκεφτείτε
είναι πόσο κάνει το 0 στη μηδενική
αλλά αυτό θα το δούμε αργότερα σε ένα άλλο βίντεο.
Εμείς εδώ τώρα έχουμε 3 στη μηδενική
που ξέρουμε ότι είναι ίσο με 1.
Έχουμε λοιπόν το 2 στο τετράγωνο που κάνει 4 συν 1 ακόμα 5.
Η δεύτερη παράσταση λοιπόν είναι ίση με 5.
Στο επόμενο έχουμε το 3 στο τετράγωνο
που είναι ίσο με 3 επί 3 δηλαδή 9.
Αν θέλουμε λοιπόν να βάλουμε τις παραστάσεις σε αύξουσα σειρά
από το μικρότερο στο μεγαλύτερο δηλαδή,
το μικρότερο είναι το 2 στο τετράγωνο συν 3 στη μηδενική που κάνει 5,
το επόμενο είναι το 2 στην τρίτη μείον 2 στην πρώτη που κάνει 6,
και τέλος το 3 στο τετράγωνο που είναι ίσο με 9.
Βάζουμε λοιπόν τελευταίο το κουτάκι
με το 3 στο τετράγωνο.